Title: ประกาศเจ้าพนักงานจราจรจังหวัดนครพนม เรื่อง กำหนดอัตราความเร็วของรถในทาง ในเขตชุมชนตำบลบ้านผึ้ง อำเภอเมืองนครพนม จังหวัดนครพนม

ประกาศเจ้าพนักงานจราจรจังหวัดนครพนม
เรื่อง กำหนดอัตราความเร็วของรถในทาง ในเขตชุมชนตำบลบ้านผึ้ง
อำเภอเมืองนครพนม จังหวัดนครพนม

ด้วยคณะอนุกรรมการจัดระบบการจราจรทางบกจังหวัดนครพนม
ได้มีมติคัดเลือกถนนที่มีความเสี่ยงต่อการเกิดอุบัติเหตุในเขตชุมชนเมือง เพื่อกำหนดความเร็วที่เหมาะสมกับพื้นที่ชุมชนและให้ติดตั้งป้ายจำกัดความเร็วที่ได้ผ่านความเห็นชอบจากคณะอนุกรรมการจัดระบบการจราจรทางบกจังหวัดนครพนม
จึงได้กำหนดเส้นทางถนนนิตโย จุดเริ่มต้นที่หน้าตลาดชุมชนบ้านผึ้ง ตำบลบ้านผึ้ง อำเภอเมืองนครพนม
จังหวัดนครพนม สิ้นสุดที่บริเวณบ้านนามน ตำบลบ้านผึ้ง อำเภอเมืองนครพนม จังหวัดนครพนม
เป็นเขตการควบคุมความเร็วในพื้นที่ชุมชน

ฉะนั้น เพื่อความปลอดภัยของผู้ใช้รถใช้ถนนและลดความเสี่ยงต่อการเกิดอุบัติเหตุ
อาศัยอำนาจตามความในมาตรา ๖๗ และมาตรา ๑๓๙ (๖) แห่งพระราชบัญญัติจราจรทางบก
พ.ศ. ๒๕๒๒ และคำสั่งกระทรวงมหาดไทย ที่
๕๒๙/๒๕๕๕ ลงวันที่ ๗ กันยายน พ.ศ. ๒๕๕๕ เรื่อง แต่งตั้งเจ้าพนักงานจราจรตามพระราชบัญญัติจราจรทางบก พ.ศ. ๒๕๒๒ จึงได้ออกประกาศเจ้าพนักงานจราจรจังหวัดนครพนม
ดังต่อไปนี้

ข้อ ๑  รถทุกประเภทให้ใช้ความเร็วไม่เกิน ๖๐ กิโลเมตรต่อชั่วโมง
ในเส้นทางถนนนิตโย จุดเริ่มต้นที่ชุมชนบ้านผึ้ง ตำบลบ้านผึ้ง อำเภอเมืองนครพนม จังหวัดนครพนม
สิ้นสุดที่บริเวณบ้านนามน ตำบลบ้านผึ้ง อำเภอเมืองนครพนม จังหวัดนครพนม ระยะทาง ๓.๕๘๒
กิโลเมตร

ข้อ ๒[๑]  ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓  ข้อบังคับ/ประกาศใด ขัดแย้งกับประกาศนี้
ให้ยกเลิกการบังคับใช้ ให้ถือตามประกาศนี้แทน

จึงประกาศให้ทราบโดยทั่วกัน

ประกาศ ณ วันที่ ๔ ธันวาคม พ.ศ. ๒๕๖๐
พลตำรวจตรี สุวิชาญ  ญาณกิตติกุล
ผู้บังคับการตำรวจภูธรจังหวัดนครพนม
เจ้าพนักงานจราจรจังหวัดนครพนม

ปุณิกา/จัดทำ

[๑]
ราชกิจจานุเบกษา เล่ม ๑๓๕/ตอนพิเศษ ๓๙ ง/หน้า ๔๒/๒๑ กุมภาพันธ์ ๒๕๖๑